แบงก์กรุงเทพ ซื้อหุ้น รพ. บำรุงราษฎร์ 10% แข่งกับ BDMS
วันนี้มีอัปเดตสำคัญเกี่ยวกับ รพ. บำรุงราษฎร์ เพราะธนาคารกรุงเทพรายงานต่อตลาดหลักทรัพย์ว่า ธนาคารกรุงเทพ ซื้อหุ้น รพ.บำรุงราษฎร์ เพิ่มอีก 8.26% ทำให้ตอนนี้ธนาคารกรุงเทพถือหุ้นใน รพ.บำรุงราษฎร์ 9.99% แล้ว
23 มี.ค. 2563

แบงก์กรุงเทพ ซื้อหุ้น รพ. บำรุงราษฎร์ 10% แข่งกับ BDMS
วันนี้มีอัปเดตสำคัญเกี่ยวกับ รพ. บำรุงราษฎร์ เพราะธนาคารกรุงเทพรายงานต่อตลาดหลักทรัพย์ว่า
ธนาคารกรุงเทพ ซื้อหุ้น รพ.บำรุงราษฎร์ เพิ่มอีก 8.26% ทำให้ตอนนี้ธนาคารกรุงเทพถือหุ้นใน รพ.บำรุงราษฎร์ 9.99% แล้ว
-เรื่องนี้น่าสนใจเพราะว่าศึกชิง รพ.บำรุงราษฎร์ ครั้งนี้เป็นศึกระหว่าง 2 ค่าย
ค่ายที่ 1 คือ ตระกูลโสภณพนิช ที่เป็นผู้บริหาร ธนาคารกรุงเทพ กรุงเทพประกันภัย กรุงเทพประกันชีวิต
ส่วนค่ายที่ 2 คือ เครือ BDMS ที่เป็นเจ้าของ รพ.กรุงเทพ รพ.สมิติเวช รพ.พญาไท รพ.เปาโล
-แต่เดิมนั้น ตระกูลโสภณพนิช เป็นผู้บุกเบิก รพ.บำรุงราษฎร์ และเป็นผู้บริหารมานาน โดยถือหุ้นผ่านหลายช่องทาง ช่องทางหลักคือกรุงเทพประกันภัย 14.7%
-ต่อมา BDMS เข้ามาซื้อหุ้น รพ.บำรุงราษฎร์ 24.9% และกลายเป็นผู้ถือหุ้นใหญ่สุด
-อย่างไรก็ตามตระกูลโสภณพนิชยังเป็นผู้บริหาร รพ.บำรุงราษฎร์อยู่
-แต่แล้ว ในวันที่ 27 กุมภาพันธ์ 2563 BDMS ก็ใช้ในช่วงจังหวะที่โควิด-19 ระบาด ราคาหุ้นตก ประกาศรับซื้อหุ้นทั้งหมดของ รพ.บำรุงราษฎร์
-การกระทำของ BDMS ลักษณะนี้ในเมืองนอกเขาเรียกว่า hostile takeover หรือการเข้าซื้อกิจการโดยไม่เป็นมิตร
ซึ่งจุดมุ่งหมายก็เพื่อครอบงำการถือหุ้นเพื่อมีอำนาจโหวตในบริษัท และเปลี่ยนผู้บริหารชุดเดิม และนำผู้บริหารของตัวเองเข้าไปแทน
-ต่อมา รพ.บำรุงราษฎร์ก็ออกจดหมายแจ้งว่า ผู้บริหารของบำรุงราษฎร์ไม่ได้คาดคิดและไม่เคยทราบเรื่องนี้มาก่อน
ในอดีต บำรุงราษฎร์ และ BDMS ดำเนินธุรกิจอย่างอิสระต่อกัน โดยทั้ง 2 บริษัทแข่งขันกันมาตลอด
ทางบำรุงราษฎร์มองเห็นว่าผู้บริโภคควรได้รับการบริการ ภายใต้การแข่งขันอย่างเป็นธรรม
และบำรุงราษฎร์จะนำเรื่องนี้ไปปรึกษาคณะกรรมการแข่งขันทางการค้า
-ถ้าให้อ่านเนื้อหานี้ ทุกคนก็จะทราบดีว่าบำรุงราษฎร์กำลังจะหาทางไม่ให้ดีลนี้เกิดขึ้น
โดยยกถึงเรื่องการที่ BDMS ซื้อไปแล้วจะทำให้ไม่มีการแข่งขันในตลาดโรงพยาบาลระดับกลางถึงสูง
และผู้บริโภคจะเสียประโยชน์ในที่สุด
-พอมาวันที่ 23 มีนาคม 2563 ก็มีรายงานว่าธนาคารกรุงเทพได้เข้าซื้อหุ้น รพ.บำรุงราษฎร์เพิ่ม จนถึงหุ้นเป็น 9.99% ของบริษัท โดยเป็นการแปลงสภาพหุ้นกู้เป็นทุน ที่มีราคาแปลงสภาพ 3.5 บาทต่อหุ้น ได้มา 65.7 ล้านหุ้น
-เมื่อรวมกับการถือหุ้นโดยผ่านช่องทางอื่นในกลุ่มเดียวกัน ทำให้ตอนนี้กลุ่มโสภณพนิช น่าจะถือหุ้นมากกว่าเครือ BDMS แล้ว
-น่าติดตามว่าศึกครั้งนี้จะจบลงเช่นไร
แต่เรื่องนี้ BDMS คงลืมคิดไปว่า เขากำลังเล่นกับตระกูลผู้มีอำนาจในธนาคารที่มีทรัพย์สินมากสุดในประเทศไทย..